Diari Oficial de la Generalitat Valenciana


Sumari del DOGV 9793, del 21-02-2024 (2024/1398)

Anunci de la consulta pública prèvia del projecte de decret del Consell sobre indemnitzacions per raó del servici i gratificacions per servicis extraordinaris.
---------------------------------------------------------------------------------------------------------------------------------------------------------------

### Dades del document

Número de DOGV
:   9793

Data del DOGV
:   21-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1398


Data del document
:   14-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci de la consulta pública prèvia del projecte de decret del Consell sobre indemnitzacions per raó del servici i gratificacions per servicis extraordinaris. [2024/1398]  
El Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, després de més de deu anys de vigència requerix la modificació integral per a revisar la norma vigent en relació amb la nova Llei 4/2021, de 16 d'abril, de la funció pública valenciana, i a l'aplicació informàtica HERMES.  
Així les coses, mitjançant Resolució, de 8 de febrer de 2024, del subsecretari, per delegació, de la Conselleria d'Hisenda, Economia i Administració Pública, s'ha acordat l'inici de la tramitació del projecte de decret sobre indemnitzacions per raó del servici i gratificacions per servicis extraordinaris.  
De conformitat amb el que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i en relació amb l'article 133.1 de la Llei 39/2015, d'1 d'octubre, del procediment administratiu comú de les administracions públiques, amb l'objectiu de millorar la participació de la ciutadania en el procediment d'elaboració de normes, amb caràcter previ a l'elaboració d'un avantprojecte o projecte normatiu, se substanciarà un tràmit de consulta pública prèvia a través del portal web de l'administració competent, en el qual s'oferirà a la ciutadania i a les organitzacions més representatives, potencialment afectades per la futura norma, informació sobre diferents aspectes d'esta a fi de recollir la seua opinió, facilitar-ne la comprensió i demanar la seua col·laboració.  
Per tot això, i amb la finalitat de reforçar i garantir la finalitat que perseguix la participació ciutadana en la tramitació dels projectes normatius, s'anuncia que la Conselleria d'Hisenda, Economia i Administració Pública habilitarà en la seua pàgina web, en l'apartat de «normativa en tramitació», un apartat específic informant de la present consulta prèvia sobre el projecte esmentat.  
Els ciutadans i organitzacions que així ho consideren poden fer arribar la seua opinió sobre la proposta durant el termini d'un mes comptat a partir del següent al de la publicació del present anunci, a través de la bústia de correu electrònic següent: vniitsbehmfxsf@gns.rx.  
Només seran considerades les opinions en les quals la persona remitent estiga identificada. En la remissió de comentaris al correu indicat s'ha de manifestar que és a l'efecte de la consulta pública prèvia del projecte de decret esmentat.  
  
Antecedents de la norma Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris.  
Problemes que es pretenen solucionar amb la nova norma Amb la nova regulació es pretén remodelar la normativa actual i simplificar el procediment d'actualitzacions d'imports d'indemnitzacions i gratificacions.  
Necessitat i oportunitat de la seua aprovació Resulta oportuna la modificació integral per a revisar la norma vigent en relació amb la nova Llei 4/2021, de 16 d'abril, de la funció pública valenciana, i a l'aplicació informàtica HERMES.  
Objectius de la norma Es pretén modificar la normativa i abordar qüestions, entre altres, relatives a:  
- La distinció entre supòsit d'indemnització i supòsits de gratificació.  
- La definició de l'àmbit d'aplicació.  
- La simplificació del sistema de fixació i actualització d'indemnitzacions i gratificacions.  
Possibles solucions reguladores i no reguladores La proposta requerix la tramitació mitjançant l'aprovació d'un nou decret.  
  
  
València, 14 de febrer de 2024.- La directora general de Pressupostos: M. Amparo Haro Cortés.